Orientering om status på asfalt-funktionskontrakten med Pankas A/S og 
planlagt asfaltprogram i 2015 
Sagsfremstilling 
6.      Orientering om status på asfalt-funktionskontrakten med Pankas A/S og planlagt 
asfaltprogram i 2015  
                                                                                                                        Åbent 
Sagsnr.: 326-2011-95355       J.nr.: 05.01.08            Birger Schultz.: 326-2015-41156 
  
[adresse] 
  
I Kalundborg Kommune vedligeholdes størsteparten af kommunens veje - fortrinsvis vejene på landet - inden for en 
funktionskontrakt, som er indgået med Pankas A/S for en periode på i alt 15 år. Kontrakten blev indgået i 2010.  
  
Asfaltbelægningsarbejder i byområder (og det vil sige uden for funktionskontrakten) løses inden for andre former for 
udbud. I de sidste fire år har disse opgaver for eksempel været løst inden for en partneringkontrakt med Pankas A/S.
  
I forbindelse med indgåelse af funktionskontrakten blev det besluttet inden for en 15 års periode at hæve niveauet på 
kommunens veje til en nærmere beskrevet funktionstilstand, og det blev besluttet, at de fleste af vejene som 
udgangspunkt skulle udføres med en overfladebelægning (OB) bestående af et bindemiddel og en stenbelægning. 
  
Entreprenøren skal i kontraktperioden udføre en løsning, der overholder kravene til vejenes funktionalitet.  
  
Hvert år udarbejder Pankas A/S en værdiopgørelse vedrørende de udførte arbejder. I henhold til den seneste 
værdiopgørelse fra Pankas A/S er der af den samlede kontraktsum på i alt cirka 109,3 mio. kr. udført arbejder for i 
alt 70.613.747 kr. ekskl. moms og indeksregulering inden for perioden 2011-2014.  
  
I 2014 er der udført vedligeholdelsesarbejder for i alt 13.433.496 kr.  
  
I bilag 1 er der vist et kort over de udførte strækninger under funktionskontrakten i 2014. I bilag 2 er der vist en 
oversigt over de udførte arbejder i funktionskontrakten i perioden 2011-2014. 
  
Ved udgangen af 2014 må der ifølge kontrakten ikke være såkaldte risikostrækninger tilbage blandt vejene. Ved 
seneste opgørelse over risikostrækninger i 2014 var der cirka 55 strækninger tilbage svarende til cirka 24 km. De 
fleste af disse strækninger (amtsveje og stier) har været udsat indtil en afklaring om anvendelse af bedre 
belægningskvalitet på strækningerne. På baggrund af budgetaftalen for 2015 er der lige nu ved at blive lavet en 
aftale med Pankas A/S om anvendelse af bedre belægningskvalitet på strækningerne. 
  
Entreprenøren er ikke bundet af at leve op til et eventuelt forstærkningsbehov på samtlige veje omfattet af kontrakten. 
Kalundborg Kommune kan derfor ikke kræve, at entreprenøren forstærker alle vejene med en bestemt mængde 
asfalt. På enkelte veje vil det muligvis være nødvendigt med en nærmere analysere af bæreevnen sammenholdt med 
benyttelsen. 
  
I forbindelse med funktionskontrakten udarbejdes der årligt en liste over de aktuelle asfaltarbejder. De påtænkte 
asfaltarbejder under funktionskontrakten i 2015 ses i bilag 3.  
  
Der kan forekomme ændringer i programmet som følge af en eventuel koordinering med ledningsejere eller 
lignende. 
  
I 2015 vil der blive arbejdet videre med forbedret dialog på området. 
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at: 
· orienteringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
Der er årligt afsat i alt 16,4 mio. kr. til belægningsarbejder med videre på veje, og heraf går cirka 7,3 mio. kr. til 
funktionskontrakten. 
  
Bilag 
  
  
  
  
  
Teknik- og Miljøudvalgets møde den 2. marts 2015: 
Udvalget vedtog at tage orienteringen til efterretning. 
Bilag 1 - Kort over udførte belægningsarbejder 2014 
Funktionskontrakten 
326-2015-49890 
Bilag 2 - Oversigt over udførte arbejder i funktionskontrakten i 
perioden 2011-2014 
326-2015-49892 
Bilag 3 - Planlagte asfaltarbejder i funktionskontrakten 2015 
326-2015-50630 
